Mestský  úrad  LEVOČA

PREDMET ROKOVANIA:	Správa o činnosti Mestskej polície v Levoči
                                               za rok 2007

PRE:				Mestskú radu dňa 12.02.2008
                                   		Mestské zastupiteľstvo dňa  21.02.2008

PREDKLADÁ:                         Ing. Peter Hromjak
                                                   náčelník mestskej polície

DOTERAJŠIE ROKOVANIE: Vedenie mesta

NÁVRH  NA  UZNESENIE:   Mestská rada berie na vedomie 
                                                   Správu o činnosti MsP za rok 2007
                                                   Mestské zastupiteľstvo berie na vedomie
                                                   Správu o činnosti MsP za rok 2007

SPRACOVATEĽ:                     Ing. Peter Hromjak, náčelník MsP

NA  VEDOMIE:                       primátor mesta
                                                  zástupca primátora
                                                  prednosta mestského úradu
                                                  kancelária primátora
                                                  hlavný kontrolór
                                                  právnik mesta

V Levoči:  6.02.2008

Správa o činnosti mestskej polície za  rok 2007

A/ Personálna oblasť:
	
Mestská polícia v Levoči pracovala v tomto zložení:
 
Ing. Peter Hromjak        - náčelník MsP
Peter Petruška                - zamestnanec MsP
Marek Sapara                 - zamestnanec MsP
Róbert Jendričák            - zamestnanec MsP
Rastislav Horbaľ            - zamestnanec MsP
Jozef Toporcer               - zamestnanec MsP

V uvedenom období MsP pracovala v počte členov 6. Všetci majú odbornú spôsobilosť podľa zákona 564/1991 o obecnej polícii, všetci sú držiteľmi zbrojných preukazov a vodičských preukazov. Dvaja študujú na vysokej škole.  Traja zamestnanci so zníženou práceschopnosťou pracujú pri obsluhe kamerového monitorovacieho zariadenia.

B/ Vyhodnotenie pracovných činností:

Organizáciu práce mestskej polície riadi náčelník. Za tým účelom boli spracované harmonogramy služieb a vykonávané pracovné porady. Mestská polícia zabezpečovala verejný poriadok v meste, ochranu majetku mesta, majetku občanov, vykonávala VZN, uznesenia MZ a rozhodnutia primátora. V rámci svojej práce riešila priestupky ustanovené osobitnými predpismi a tiež priestupky proti bezpečnosti a plynulosti cestnej premávky.

B-1/  Finančná kalkulácia:

a/  Náklady:

Rozpočet na rok 2007 ................................................................  3 433 000.-Sk
Čerpanie rozpočtu za rok 2007 ..................................................  2 822 281.-Sk
Percentuálne čerpanie rozpočtu  za rok 2007.............................       82,2  %

V mesiaci apríl 2007 bolo pre potreby mestskej polície kúpené na lízing  motorové vozidlo Škoda Fabia combi, ktoré je vybavené výstražnou zvukovou a svetelnou rampou.
V auguste 2007 bola z rozpočtu mestskej polície kúpená jedna statická kamera so záznamovým zariadením  pre DOS na NMP č. 50 v cene 16 000.-Sk.

b/  Výnosy:

Príjem z blokových pokút v roku 2001 .......................................      30 100.-Sk
Príjem z blokových pokút v roku 2002 .......................................      41 100.-Sk
Príjem z blokových pokút v roku 2003 .......................................    104 400.-Sk
Príjem z blokových pokút v roku 2004 ........................................    126 000.-Sk
Príjem z blokových pokút v roku 2005 ........................................    146 500.-Sk 
Príjem z blokových pokút v roku 2006 ........................................    108 300.-Sk
Príjem z blokových pokút v roku 2007 ........................................     103 000.-Sk
Čo predstavuje pokles oproti roku 2006 o ...................................            4,9  %

					

					

					

					

					

					

					

Príjem z výberu za parkovanie v roku 2001 ...............................     307 937.-Sk
Príjem z výberu za parkovanie v roku 2002 ...............................     478 600.-Sk
Príjem z výberu za parkovanie v roku 2003 ...............................     524 945.-Sk
Príjem z výberu za parkovanie v roku 2004................................     605 875.-Sk
Príjem z výberu za parkovanie v roku 2005 ...............................     796 760.-Sk
Príjem z výberu za parkovanie v roku 2006................................     959 073.-Sk
Príjem z výberu za parkovanie v roku 2007 ...............................     998 998.-Sk 
Čo predstavuje nárast oproti roku 2006 o ..................................              4,1  %

 

B-2/  Priestupky:

V roku 2007 MsP v Levoči riešila spolu  1 526 priestupkov.
Z toho počtu bolo:

270 - priestupkov podľa § 22 odst. 1, písm. i zákona SNR č. 372/1990 Zb. proti                                         bezpečnosti a plynulosti cestnej premávky
254     - priestupkov na základe  § 30  zákona SNR č. 372/1990 Zb. a VZN č.          15/2007na úseku ochrany pred alkoholizmom a inými toxikomániami
395 - priestupkov na základe  § 48 zákona SNR č. 372/1990 Zb., t.j. porušení všeobecne záväzných nariadení mesta 
523     - priestupkov proti verejnému poriadku podľa § 47 zákona SNR č. 372/1990 Zb. odst. 1b,d
52    -  priestupkov na základe  49 zákona SNR č.372/1990 Zb. proti občianskemu spolunažívaniu
32   - priestupkov na základe § 50 odst. 1 zákona SNR č. 372/1990 Zb. proti majetku /krádeže/

V blokovom konaní bolo vyriešených  ..................................    232  priestupkov
Celková výška zaplatených pokút .........................................     103 000.-Sk 
Čo predstavuje pokles oproti roku 2006 o  .............................       4,9  %

B-3/  Použitie donucovacích prostriedkov:

Zamestnanci MsP počas služby použili v 268 prípadoch donucovacie prostriedky proti osobám, ktoré hrubým spôsobom narušili verejný poriadok.  V 267 prípadoch išlo o technické zariadenie na zabránenie odjazdu motorového vozidla /papuča/. Najčastejšie sa zasahovalo na NMP, na ulici Štúrová, Košická, Vetrová, Špitálska. V jednom prípade išlo o použitie hmatov, chvatov s následným založením pút na NMP č. 4. 

B-4/  Odchyt túlavých psov:

V 51 prípadoch sa zasahovalo  proti túlavým psom. Najčastejšie prípady až 31 boli zistenia voľného pohybu psov a to hliadkou MsP alebo po nahlásení občanmi mesta, z toho v 10 prípadoch bol majiteľ psa nezistený a v 21 prípadoch bol majiteľ zistený a riešený dohovorom alebo blokovou pokutou. Bolo realizovaných 20 odchytov túlavých psov, z ktorých 9 po zaplatení blokovej pokuty boli vrátené majiteľovi, 8 boli darované, 2 pre chorobu  utratené veterinárom, 1 po umiestnení do koterca ušiel. V jednom prípade sme boli privolaní k psovi, zrazenému motorovým vozidlom. 
Na požiadanie FO sme zisťovali evidovanie psov v Levoči  – porušenie VZN č. 2/2007.

B-5/  Životné prostredie a čistota v meste:

Pri zabezpečovaní hygieny  a čistoty v meste MsP úzko spolupracuje s mestskou príspevkovou organizáciou Technickými službami. Pravidelne monitorujeme a zisťujeme nelegálne skládky a ich pôvodcov. Zo 51 nelegálnych skládok sme v 37 prípadoch zistili pôvodcov, ktorí boli vyzvaní na ich odstránenie, čo sa aj tak stalo, pričom boli uložené 4 blokové pokuty, dva prípady boli odstúpené na oddelenie životného prostredia. V 14 prípadoch pôvodcovia neboli zistení. Najčastejšie sa vyskytujú skládky na ul. Slavkovskej, Pri strelnici – záhradkárska osada, Potočná, Kukučínova za hradbami – pri Čiernom kostole, ale aj na iných uliciach, Vysokej, Mäsiarskej, Kláštorskej /z obchodných prevádzok/, na sídl. Rozvoj a Pri prameni /z prerábania bytov/, Ružová, Ruskinovský chodník,  Železničný riadok ,  Západ – garáže a Nad tehelňou – medza a okolie večierky. 
V 4 prípadoch sme zasahovali pri praní kobercov na ulici  Žiacka,  v 14 prípadoch pri pálení trávy alebo rôzneho domového odpadu, v 1 prípade pri orezávaní stromov /konáre/,  jeden prípad umývanie autobusu na sídl. Pri prameni, 3 prípady zistené grafiti – písanie po autobuse (G. Hermana) a po stenách na Mäsiarskej a Košickej ulici, 14 dohovorov pre neodpratané chodníky od snehu a ľadu.
V 5 prípadoch boli upozornení prevádzkovatelia predajní na umiestnenie reklamných tabuli,  tzv. á-čka a  na 3 visiace tabule umiestnené na stromoch na Košickej ulici. 
Bolo zistených 30 vrakov OMV, z toho po výzvach  z verejných priestranstiev  odstránených 22 vrakov a 8 je v riešení.

B-6/  Dohľad nad dopravným režimom:

Mestská polícia riešila 267   priestupkov pri porušení VZN č. 20/2006 o miestnych daniach (parkovacie karty),  270 proti bezpečnosti a plynulosti cestnej premávky /zákazy vjazdu, státia, zastavenia/.
Pre spomalenie rýchlosti sa osvedčili spomaľovacie retardéry na ul. Novej, Košickej, Západe, na NMP sú dva, jeden na ul. Vysokej a toho roku bol  osadený  jeden na Štúrovu ulicu. 
Platenie za parkovanie v meste sa realizovalo od 1. mája predajom priamo na NMP fyzickými osobami. V hodnotenom  období bolo zakúpených 188 ks celoročných parkovacích kariet, čo je o 86 viac ako v roku 2006. Príjem mesta  za parkovanie činil  998 998.-Sk.

B-7/  Ochrana obyvateľstva pred alkoholizmom:

Najviac priestupkov je pri porušovaní VZN č. 15/2007 o zákaze používania alkoholických nápojov na verejnosti. MsP zasahovala proti osobám na NMP pri evanjelickom kostole, v parku pri radnici a v mestskom parku, ale aj na autobusovej stanici, v parku na nám. Štefana Kluberta, na sídlisku Západ pri večierkach.  Pri zásahoch došlo k znehodnoteniu alkoholických nápojov vyliatím a vykázaním osôb z daného priestoru /254 osôb/. 
Na základe preventívneho projektu zameraného na kontroly reštauračných a pohostinských zariadení na podávanie alkoholu maloletým a mladistvým so zameraním na problém záškoláctva sme v spolupráci s OO PZ Levoča, ÚPSVaR Levoča a oddelenie školstva pri MsÚ Levoča vykonali 11 kontrol v týchto prevádzkach:  Big bar, Piki bar, Ponorka, Záhradník, Planétka, Cafe bar, Slovenka, Pizzeria, bufet stanica, Podkova, Euro pub, Internet café.
Celkovo bolo kontrolovaných 422 osôb, z toho 116 mladistvých – bez alkoholu a 306 dospelých osôb. Kontrolovaní mladiství na záškoláctvo mali buď po ukončení vyučovania (pri kontrolách v popoludňajších hodinách), alebo mali potvrdenie o lekárskom ošetrení (5 žiakov dopoludnia). 
V spolupráci s OO PZ Levoča a Colnou správou Sp. Nová Ves sme dňa 3.11.2007 v nočných hodinách v čase od 22,00 – 01,00 hod. vykonali kontrolu reštauračných zariadení  so zameraním na podávanie alkoholu mladistvým. Celkovo bolo skontrolovaných 5 podnikov, v nich 47 dospelých a 3 mladiství bez používania alkoholických  nápojov, v 3 zariadeniach sa konala svadba a 2 boli v čase kontroly zatvorené.   

B-8/  Priestupky proti majetku:

Za sledované obdobie MsP riešila celkovo 32 priestupkov proti majetku /krádeže/. Najviac krádeží bolo v supermarkete Billa a predajni Nova. Zaregistrovali sme aj  drobné vreckové krádeže (okrem peňazí aj mobilné telefóny), straty dokumentov, kľúčov, krádež bicykla,  ako aj staronové problémy s odcudzovaním rôznych kovových predmetov (dažďové zvody, čistiace rošty, odrážky na dažďovú vodu, plechy), ktoré končia v zberných surovinách.
Prichytení páchatelia boli  na základe novely trestného zákona odovzdaní na priestupkové konanie OO PZ Levoča.  
B-9/  Ostatná činnosť:

a, Zabezpečovanie verejného poriadku počas akcií hromadného charakteru:
-	Silvester – Nový rok  /31. 12. 2006 – 1.1.2007/,
-	Koncert skupiny Horkýže Slíže /14.6.2007/
-	Vitaj leto – diskotéka na futbalovom štadióne  /30.6./ ,
-	Mariánska púť  /2. 7., 5.7. a 7 - 8.7.2007/,
-	Karpatský remeselný trh  /16.  -  18.8 2007/,
-    Levočské lekárske dni  /20. – 22.9.2007/. 
b, Doručovanie súdnych zásielok  -  163,
c, Preverovanie dodržiavania termínov rozhodnutí o povolení prekopávok - 69,
d, Preverovanie záberov verejného priestranstvá  -  48,  
e, Asistencia pri súdnych exekúciach  -  16,
f, Poskytovanie  pomoci občanom,  privolanie RZP pri ohrození života a zdravia   
    občanov – 17.

B-1O/  Spolupráca obecných a mestských polícii:

Mestská polícia spolupracuje s inými MsP  pri riešení priestupkov mimo svojho pôsobenia (Prešov, Poprad, Spišská Nová Ves). 
Náčelník MP je členom Združenia náčelníkov Slovenska. Toto združenie rieši materiály legislatívneho  a koncepčného charakteru. V roku 2007 sa pokračovalo v práci na novelizácii zákona o sociálnom zabezpečení zamestnancov obecných polícii.

B-11/  Spolupráca so zložkami policajného zboru:

MsP úzko spolupracuje s OO PZ v Levoči hlavne pri konaní akcií hromadného charakteru, v 12 prípadoch  pri represívno-bezpečnostnej akcii zameranej na ochranu obyvateľstva pred zneužívaním alkoholických nápojov podľa zákona 219/1966 Z.z., počas spoločenskej akcie Silvester – Nový rok na  NMP pri zabezpečovaní verejného poriadku, pri ochrane osôb pred fyzickým útokom. Taktiež pri asistencii vyšetrovateľom trestných činov na území mesta,  na sídl. Západ, riešení rôznych drobných krádeží, pri poškodzovaní majetku  občanov a mesta a dopravných nehodách.

C/  Technické vybavenie:

MsP má k dispozícii jedno motorové vozidlo Škoda Fabia combi, 6 ks vysielačky Motorola, 10 ks mechanické zábrany /papuče/,  1 ks mobilný telefón Nokia, 5 ks pút, 5 ks ochranných tyčí, 5 ks plynových paralyzérov, 6 ks elektrické paralyzéry, 6 ks revolver 9 mm, 1 ks digitálny fotoaparát Olympus, 1 ks písací stroj, 1 ks diktafón Sony,  2 ks počítač Pentia s tlačiarňou, 1 ks Alco Sensor IV CM, 1 ks narkotizačná puška a monitorovací kamerový systém pozostávajúci zo 4  otočných Dome kamier, 4 statických kamier, záznamového zariadenia a 2 monitorov.

V Levoči, 6.02.2008
                                                                                                  Ing. Peter Hromjak
                                                                                                       náčelník MsP